Марат Зайырұлы Зайыров

thumb
**Марат Зайырұлы Зайыров**

1968 жылы 31 мамырда Ақтөбе қаласында туған.  Қазақ.

Әкесі - Жанжаркенов Зайыр  Қосайұлы, зейнеткер, партия
қызметкері. Анасы -Жанжаркенова Ильвера Ыбырайқызы,
зейнеткер, орыс тілі мен әдебиетінің мұғалімі.

М.В. Ломоносов атындағы Мәскеу мемлекеттік университетінің экономика факультетін (1992) экономист, саяси экономия оқытушысы мамандығы бойынша;  Қазақ
мемлекеттік заң академиясының  құқықтану факультетін
(2000) заңгер мамандығы бойынша бітірген.

Экономика ғылымдарының кандидаты (2008). Кандидаттық
диссертациясының тақырыбы: «Коммерциялық банктердің
полифункционалды  қаржы топтарына трансформациялану
үдерісін басқару».

Қазақ, орыс және ағылшын тілдерін біледі.

1993 жылдың ақпанынан - «Қазтамақөнеркәсіп»  қазақ мемлекеттік-кооперативтік бірлестігінің мемлекет меншігін басқару және өндірістік кәсіпорындарын  ұйымдастыру
басқармасыныңжетекші маманы (Алматы қаласы). 1993 жылдың мамырынан -  ҚР Экономика министрлігі халықаралық экономикалық және қаржы ұйымдарымен өзара әрекеттесу
бөлімінің бастығы. 1994 жылдың  қаңтарынан - «Alem system»  Қаржы-инвестициялық корпорациясының  қаржы- экономикалық басқармасының бастығы (Алматы  қаласы). 1994
жылдың тамызынан - «Alem Bank Kazakhstan» Шетелдік несиелерге  қызмет керсету басқармасында несие бөлімінің
бастығы (Алматы  қаласы). 1995 жылдың сәуірінен - «Эксимбанк
Казахстан» АҚ Несиелік келісімдер мен кепілдемелерін
сараптау департаментінің директоры (Алматы  қаласы). 1995
жылдың  қыркүйегінен - «Қазкоммерцбанк» АБ сауданы
құрылымдық қаржыландыру басқармасының бастығы, 1996
жылдың сәуірінен - несиелендіру басқармасының бастығы,
1996 жылдың  қарашасынан - несиелендіру және филиалдарды басқару департаментінің директоры (Алматы  қаласы).
1997 жылдың сәуірінен - «ТұранӘлем банкі» ЖАҚ басқарма төрағасының орынбасары (Алматы  қаласы). 1997 жылдан - «Темірбанк» ААҚ басқарма төрағасының орынбасары
(Алматы  қаласы). 1998 жылдың шілдесінен - «ТұранӘлем банкі»
ЖАҚ басқарма төрағасының орынбасары (Алматы  қаласы).
2000 жылдың тамызынан - «Қазақстан Халық банкі» ААҚ
басқарма төрағасының орынбасары (Алматы  қаласы). 2004
жылдың ақпанынан - «Қазақстан Халық банкі» АҚ басқарма
төрағасының клиенттермен жұмыс жөніндегі орынбасары; 2005 жылдың ақпанынан - «Қазақстан Халық банкі» АҚ басқарма төрағасының орынбасары (Алматы  қаласы).
2009 жылдың наурызынан бері - «Нұрбанк» АҚ басқарма төрағасы (Алматы  қаласы).
## Марапаттары
2-ші дәрежелі «Жауынгерлік  қызметте үздік шыққаны үшін»
(1998), «КСРО  Қарулы Күштеріне 70 жыл» (1998) медальдарымен марапатталған.
## Саяси  қайраткер ретіндегі идеалы
Саяси  қайраткер ретіндегі идеалы - Ли Куан Ю.
## Қазақстанның болашағы туралы болжамы
Қазақстанның болашағы туралы болжамы - «Оптимистік».
## Хоббиі
Хоббиі - футбол, теннис.
## Сүйіп оқитын әдебиеті
Сүйіп оқитын әдебиеті - А.С. Пушкин, А. Дюма.
## Үй жағдайы
Үйленген. Жұбайы - Серікөпова Динара Жексенғалиқызы,
Экспортты сақтандыру мемлекеттік корпорациясының
менеджері. Ұлдары- Зайыров Ғизат (1991 жылы туған), Зайыров
Арсен (1997 жылы туған), Зайыров Мәулен (1999 жылы туған), Зайыров
Дархан (2006 жылы туған);  қызы - Зайырова Аида (2006 жылы туған).  

## Дереккөздер


Санат:Тұлғалар